open-index/open-wikipedia-markdown huggingface dataset:
லட்சுமி ராஜரத்தினம்

**லட்சுமி ராஜரத்தினம்** (பிறப்பு: மார்ச் 27 1942, மறைவு: பிப்ரவரி 8, 2021) என்பவர் தமிழ் எழுத்தாளராவார். புதினங்கள், சரித்திரச் சிறுகதைகள், ஆன்மிகச் சொற்பொழிவுகளுக்குப் புகழ்பெற்றவர். இதுவரை 1,500 சிறுகதைகள், 300க்கும் மேற்பட்ட புதினங்கள், நூற்றுக்கும் மேற்பட்ட வானொலி நாடகங்கள், 15 சென்னை தொலைக்காட்சி நாடகங்கள், 3 தொலைக்காட்சி நெடுந்தொடர்கள், 3,500க்கும் மேற்பட்ட ஆன்மிகக் கட்டுரைகளை எழுதியுள்ளார். இசைத் துறையிலும் ஆர்வம் கொண்டு திருவையாறு தியாகராஜ ஆராதனை விழாவில் பாடியுள்ளார்.

## குடும்பம்
இவர் திருச்சியில் 1943 ஆண்டு ஆண்டு மார்ச் மூன்றாம் நாள் பிறந்தார். முனைவர் பட்டமும் வாங்கியவர். இதுவரை 2500 சொற்பொழிகள் செய்துள்ளார். திருவையாறு தியாகராஜ ஆராதனை, கோயம்புத்தூர், தஞ்சை என கச்சேரிகள் செய்துள்ளார். இவருக்கு ராஜஸ்யாமளா என்ற ஒரு மகள் உள்ளார். மகளின் நாட்டியத்துடன் இவர் பல முறை பாடியுள்ளார்.

## விருதுகள்
1991 இல் எழுத்துக்காகவும், 1993 இல் ஆன்மிகச் சொற்பொழிவுக்காகவும் காஞ்சி சங்கர மடத்தால் கவுரவிக்கப்பட்டார். 1999 இல் 'செந்தமிழ்ச் செல்வி' என்று ஸ்ரீகுக ஸ்ரீ வாரியார் விருதைப் பெற்றார். ஜனவரி 2002 இல் கொழும்பு இந்து மகா சபையில் இவருக்கு 'சொற்சுவை நாயகி' என்ற விருதினைப் பெற்றார். கலைமகள் பத்திரிக்கை இவருக்குச் சிறந்த எழுத்தாளர் விருதை ஜனவரி 2019 இல் கொடுத்தது. இவரின் *இதயக்கோயில்* நாவல் கலைமகள் நாராயணஸ்வாமி ஐயர் பரிசு பெற்றது.

## குறிப்பிடத்தக்க நாவல்கள்
* இதயக்கோயில்
* அகலிகை காத்திருந்தாள்
* பாட்டுடைத் தலைவி
* அவள் வருவாளா?
* என்னைக் கொன்றவன் நீ

## மேற்கோள்கள்

பகுப்பு:தமிழக எழுத்தாளர்கள்
பகுப்பு:1942 பிறப்புகள்
பகுப்பு:2021 இறப்புகள்
தாரா தேவி (பாடகர்)

**தாரா தேவி** (Tara Devi ) 15 சனவரி 1945 - 23 சனவரி 2006) ஒரு நேபாள பாடகராவார். இவர் "நேபாளத்தின் நைட்டிங்கேல்" என்றழைக்கப்படுகிறார்.  இவர் தனது வாழ்நாளில் 4,000 பாடல்களை  பதிவு செய்துள்ளார். இவரது இசையின் பெரும்பகுதி தேசபக்தி மற்றும் அன்பின் கருப்பொருள்களைச் சுற்றி வந்தது. 

## ஆரம்ப கால வாழ்க்கை
இவர் நேபாளத்தின் காத்மாண்டுவில் இந்திரா சோக் என்ற பகுதியில்1945 இல் பிறந்தார். இவர் ஏழு வயதில் பாட ஆரம்பித்தார். "சங்கூரி வாரி நிஹோ தியோ தாரா பானி" என்பது இவரது பிரபலமான பாடல்களில் ஒன்றாகும்.

தாரா தேவி 1945 இல் காத்மாண்டுவில் கிருஷ்ண பகதூர் என்பவருக்கும், இராதா தேவிக்கு தோல் குமாரி கார்கி என்ற பெயரில் பிறந்தார். இவருக்கு 5 வயதாக இருந்தபோது, நேபாள வானொலிக்குச் சென்று பாடும் வாய்ப்பு கிடைத்தது. இவர் தனது பாடலால் அனைவரையும் மிகவும் ஈர்த்தார். வானொலியில் குழந்தைகள் நிகழ்ச்சிகளுக்காக பாடுவதில் இவர் முதன்மையாக ஈடுபட்டார். இவர், படிப்போடு சேர்ந்து தனது இசை வாழ்க்கையையும் தொடர முடிந்தது. இவர் இசையில் இளங்கலை முடித்தார்.

தனது தொழில் வாழ்க்கையின் தொடக்கத்தில், இவர் நேபாள வானொலியில் பாடியதற்க்காக ரூ.5 ஊதியமாக பெற்றார். இது இறுதியில் ரூ. 100 க்கு வந்தது. இவர் தனது பாடும் வாழ்க்கையில் மிகவும் திருப்தி அடைந்தார். மேலும், நேபாள வானொலியில் ஒரு கரிதாராக நியமிக்கப்பட்டார். பின்னர் நேபாள வானொலிக்கான 30 ஆண்டுகால உறுதிப்பாட்டின் போது செயலாளராக பதவி உயர்வு பெற்றார்.

தாரா தேவி "நேபாளத்தின் நைட்டிங்கேல்" என்று பிரபலமாக அழைக்கப்படுகிறார். பிரார்த்தனை பாடல்கள் முதல் நேபாளி நாட்டுப்புற பாடல்கள் வரை பரவலான வகைகளின் பாடல்களை இவர் பதிவு செய்துள்ளார். அவற்றில் பெரும்பாலானவை நேபாளத்தில் பாரம்பரிய பாடல்களாக கருதப்படுகின்றன. நேபாளத்தில் கிட்டத்தட்ட ஒவ்வொரு பெண் பாடகியும் இவரால் ஏதோ ஒரு வகையில் பெரிதும் ஈர்க்கப்படுகிறார். இவரது பிரபலமான பாடல்களில் சில; 'உக்காலி ஓராலி ஹரு மா', 'பூல் கோ துங்கா', 'நிர்தோஷ் மேரோ பச்சயோ.

## திருமணம்

இவர் 1966 ஆம் ஆண்டில் சிவா பகதூர் சிரேஸ்தா என்ற விமான ஓட்டியை திருமணம் செய்து கொண்டார். இரத்த புற்றுநோயால் தனது 25 வயது மகனை இழந்த பின்னர், தாரா தேவி தனது வாழ்க்கையின் பிற்பகுதியில், கடினமான காலங்களைத் தாங்கினார். விரைவில், இவரது கணவரும் ஒரு விமான விபத்தில் இறந்தார். இந்த சோகத்திலிருந்து இவரால் மீள முடியவில்லை. இவரது உடல்நிலை மோசமடையத் தொடங்கியது. பின்னர் நடுக்குவாதம் நோயால் பாதிக்கப்பட்டார். இது அவரது பாடும் வாழ்க்கையை நிறுத்தியது. 21 ஜனவரி 2006 அன்று, அவர் தனது 60 வயதில் மரணம் அடைந்தார். இவரது கடைசி இசை வெளியீடான  "அஃபந்தா கோ மன்மா", அவரது கடைசி நான்கு பாடல்களைக் கொண்டுள்ளது. இவருக்கு ஒரு மகனும், ஒரு மகளும் உள்ளனர்.

## விருதுகள்
நான்கு தசாப்தங்களுக்கும் மேலாக பாடுவதில் சிறந்து விளங்கிய இவர், நேபாளி மொழியை உள்நாட்டிலும் வெளிநாட்டிலும் தனது மெல்லிசைகளின் மூலம் பிரபலப்படுத்தி நேபாளி இலக்கிய வளர்ச்சியில் குறிப்பிடத்தக்க பங்களிப்பை வழங்கினார். 

* கோர்கா தட்சிணா பாஹுவின் ஆணை முதல் வகுப்பு  உறுப்பினர்.
* மகேந்திர-இரத்னா விருது.
* இந்திர ராஜ்ய இலட்சுமி விருது.
* ஜெகதாம்பாள் விருது.
* சின்னலதா விருது, 'மைனா'.

## குறிப்புகள்

## வெளி இணைப்புகள்
* 

பகுப்பு:2006 இறப்புகள்
பகுப்பு:1945 பிறப்புகள்
சித்ரால்

**சித்ரால்** (**Chitral**) பாகிஸ்தானின் வடமேற்கில் உள்ள கைபர் பக்துன்வா மாகாணத்தில் அமைந்த சித்ரால் மாவட்டத்தின் நிர்வாகத் தலைமையிட நகரம் ஆகும்.  இது கடல் மட்டத்திலிருந்து 1494 மீட்டர் உயரத்தில், 57 சதுர கிலோ மீட்டர் பரப்பளவில், இந்து குஷ் மலைத்தொடரில், சித்ரால் ஆற்றின் கரையில் அமைந்த பண்டைய நகரம் ஆகும்.

## வரலாறு
சித்ரால் நகரத்தில் கிமு கி மு 1600 முதல் கி மு 500 முடிய காந்தார கல்லறை பண்பாடு நிலவியது. மேலும் சிந்துவெளி நாகரிகம் முதல் பாரசீக ஆட்சி காலங்களில் சித்ரால் நகரம் முக்கிய இடம் வகித்தது.

மகாபாரதம் இதிகாசத்தில் கூறப்படும் தராதரர்கள் இப்பகுதியில் வாழ்ந்த மக்கள் ஆவார். சித்ரால் நகரம் காம்போஜ நாட்டின் முக்கியப் பகுதியாக இருந்தது என இந்துப் புராணங்கள் மற்றும் இதிகாசங்களில் கூறப்பட்டுள்ளது.

கிமு 550 முதல் கிமு 330 முடிய சித்ரால் பகுதி, பாரசீக அகாமனிசியப் பேரரசின் தூர-கிழக்குப் பகுதியாக இருந்தது.
சித்ராலி மொழி மற்றும் பண்பாடு பாரசீக அவெஸ்தான் மொழி மற்றும் சமஸ்கிருத மொழிகளில் அதிக தாக்கம் கொண்டிருந்தது. கிபி 3ஆம் நூற்றாண்டில் கனிஷ்கர் சித்ரால் பகுதியை குசானப் பேரரசில் இணைத்தார்.  கனிஷ்கரின் ஆட்சியில் சித்ரால் பகுதியில் பல பௌத்த விகாரைகள், தூபிகள் நிறுவப்பட்டது.

இப்பகுதியில் உள்ள பாறைக் கல்வெட்டுக் குறிப்புகளின் படி, சித்ரால் பகுதியானது கிபி 850 முதல் கிபி 1026 முடிய இந்து ஷாகி வம்சத்தின் 4வது மன்னர் ஆட்சியில் இருந்துள்ளது.

கிபி 1571 முதல் 1947 முடிய சித்ரால் கட்டூர் வம்சத்தின் மன்னராட்சியில் இருந்தது. 1947-முதல் சித்ரால் நகரம், பாகிஸ்தான் நாட்டின் சித்ரால் மாவட்டத்தின் தலைமையிடமாக உள்ளது.

## தட்ப வெப்பம்

## மேற்கோள்கள்

## ஆதார நூற்பட்டியல்
* 
* 
* 

## மேலும் படிக்க
* 

## வெளி இணைப்புகள்

* 
* Government of Khyber-Pakhtunkhwa
* Khyber-Pakhtunkhwa Government website section on Lower Dir
* United Nations

பகுப்பு:பாகிஸ்தான் நகரங்கள்
பகுப்பு:பண்டைய நகரங்கள்
கைபர் பக்துன்வா மாகாணம்
நிதுமோலு சுமதி

**தண்டமூடி சுமதி ராம் மோகன் ராவ்** என்றும் அழைக்கப்படும் **நிதுமோலு சுமதி** (Nidumolu Sumathi) ஒரு இந்திய தாளவாதியாவார். இவர், முதன்மையாக மிருதங்கத்தில் திறமையானவராக இருக்கிறார். இவர் "மிருதங்கம் மேதை" தண்டமுடி ராம் மோகன் ராவின் மனைவியாவார். இவர் இந்தியாவின் முதல் பெண் மிருதங்கக் கலைஞர்களில் ஒருவர். மேலும், முதல் பெண் லய வின்யாசக் கலைஞரும் ஆவார். இந்தியாவின் முதல் ஏ-உயர்தர பெண் மிருதங்கக் கலைஞராக இருக்கிறார். 2021ஆம் ஆண்டில் இந்தியாவின் நான்காவது மிக உயர்ந்த குடிமை விருதான பத்மசிறீ விருதினைப் பெற்றார் .

## ஆரம்பகால வாழ்க்கை

சுமதி 1950 அக்டோபர் 16 ஆம் தேதி ஆந்திராவின் மேற்கு கோதாவரி மாவட்டம் ஏலுருவில் நிதுமோலு இராகவையா என்பவருக்கும், வெங்கடரத்னம்மா என்பவருக்கும் மகளாகப் பிறந்தார். 6 வயதில், மிருதங்க வித்வானாக இருந்த தனது தந்தையிடமிருந்து மிருதங்கம் கற்கத் தொடங்கினார். அவரும் இவரை இசை நிகழ்ச்சிகளுக்கு அழைத்துச் சென்று தாளத்தில் ஆர்வம் காட்டினார்.  இவர் தனது 10 வயதில் தனது முதல் நிகழ்ச்சியை வழங்கினார். 1964 ஆம் ஆண்டில், மிருதங்கத்தில் சான்றிதழ் படிப்பை முடித்த பின்னர், புகழ்பெற்ற மிருதங்க வித்வான் தண்டமுடி ராம் மோகன் ராவின் கீழ் பயிற்சி பெற்றார். அவர் "புதுக்கோட்டை சம்பிரதாயத்தில்" சிறந்து விளங்கிய மிருதங்க வித்வானாக சர்வதேச பாராட்டைப் பெற்றவர். "அனைத்திந்திய வானொலியின் தரக் கலைஞராகவும் இருந்தர். சுமதி தனது குருவிடமிருந்து பல சிக்கலான நுட்பங்களைக் கற்றுக் கொண்டா. மேலும், இந்தியாவின் பல மதிப்புமிக்க சபாக்களில் நிகழ்ச்சிகளை வழங்கத் தொடங்கினார்.

## தொழில்
பின்னர் இவர் தனது குரு தண்டமுடி ராம மோகன் ராவை மணந்தார். 2003 ஆம் ஆண்டில், இவர் அனைத்திந்திய வானொலியின் "ஏ-தரக்" கலைஞரானார். இந்த தரத்தை அடைந்த முதல் பெண் மிருதங்க வித்வான் ஆவார். இதனால் இவர்கள் இந்தியாவின் ஒரே "ஏ-தரக்" மிருதங்க இரட்டையர் ஆனார்கள். மேலும் அவர்கள் இந்தியாவிலும் வெளிநாட்டிலும் தனித்துவமான அடையாளத்துடன் மேடையில் லயவின்யாசம் இசை நிகழ்ச்சிகளை வழங்கத் தொடங்கினர்.

ம. ச. சுப்புலட்சுமி, சித்தூர் சுப்பிரமணியம் பிள்ளை, வோலெட்டி வெங்கடேசுவரலு, டாக்டர் எம்.பாலமுரளி கிருஷ்ணா, பண்டிட் பீம்சென் ஜோஷி, எம்.சந்திரசேகரன், ஈ.சங்கர சாஸ்திரி, சிட்டி பாபு, என். ரமணி, சிட்டிபாபு, மாண்டலின் உ. ஸ்ரீநிவாஸ் போன்ற பல புகழ் பெற்ற கலைஞர்களுடன் இணைந்து நிகழ்ச்சிகளை வழங்கியுள்ளார்.

## லய வேதிகா
2000 ஆம் ஆண்டில், இவர் தாள வாத்தியமான மிருதங்கத்தை ஊக்குவிப்பதற்காக "லய வேதிகா" என்ற ஒரு அமைப்பை நிறுவினார். இதன் மூலம் மாணவர்களுக்கான போட்டிகளை நடத்தவும் செய்தார். பல புகழ்பெற்ற வித்வான்களை "லய பிரவீனா" என்ற தலைப்பில் வழங்கவும் பயன்படுத்தினார்.

## விருதுகள்

இவர் பல விருதுகளைப் பெற்றார். மேலும் பல மதிப்புமிக்க சபாக்களில் பாராட்டப்பட்டார். 2010 ஆம் ஆண்டில் இந்தியக் குடியரசுத் தலைவைரிடமிருந்து சங்கீத நாடக அகாதமி விருதினைப் பெற்றார். இதனால் இந்த மதிப்புமிக்க விருதைப் பெற்ற ஒரே பெண் மிருதங்கம் கலைஞர் என்ற பெருமையைப் பெற்றார். 2015 ஆம் ஆண்டில் ஆந்திர மாநில அரசிடம் இருந்து "உகாதி புரஸ்காரம்" என கௌரவிக்கப்பட்டார்.

இசைத் துறையில் இவர் செய்த சிறந்த பங்களிப்புகளுக்காக, இந்திய அரசு 2021 ஆம் ஆண்டில் இந்தியாவின் 4 வது மிக உயர்ந்த குடிமை விருதான பத்மசிறீ விருதை வழங்கியது.

## குறிப்புகள்

பகுப்பு:மேற்குக் கோதாவரி மாவட்ட மக்கள்
பகுப்பு:வாழும் மக்கள்
பகுப்பு:மிருதங்கக் கலைஞர்கள்
பகுப்பு:பத்மசிறீ விருது பெற்ற கலைத் துறையினர்
தேரை மருத்துவர்கள்

**தேரை மருத்துவர்கள்** (*Toad doctors*) என்பவர்கள் இங்கிலாந்தின் மேற்கு பகுதியில் 19ஆம் நூற்றாண்டின் இறுதி வரை செயல்பட்ட நாட்டுப்புற மருத்துவ மந்திரவாதிகள் ஆவார். இவர்களின் முக்கியமாக இசுக்ரோபுலாவை குணப்படுத்துவதாகும். இசுக்ரோபுலா என்பது அரச் பாவம் எனப்படும் ஒரு வகையான தோல் நோய் ஆகும். ஆனால் இவர்கள் சூனியத்தின் விளைவாக ஏற்படும் பிற நோய்களையும் குணப்படுத்துவார்கள் என்று நம்பப்பட்டது. இவர்கள் நோய்வாய்ப்பட்ட ஒருவரைக் குணப்படுத்த அந்த நபரின் கழுத்தில் உயிருள்ள தேரை அல்லது தேரையின் காலை மஸ்லின் துணிப்பையில் வைத்து தொங்கவிடுவர். இவ்வாறு நோயுற்றவர்களைக் குணப்படுத்தினர்.

## மேற்கோள்கள்

பகுப்பு:மருத்துவர்கள்
சுதேசி (திரைப்படம்)

**சுதேசி** (*Sudesi*) என்பது 2006 ஆம் ஆண்டு வெளியான இந்திய தமிழ் அரசியல் அதிரடி திரைப்படமாகும்.  ஜெப்பி ஏ. ஒய் இயக்கிய  இப்படத்தில் விசயகாந்து, ஆசிமா பல்லா ஆகியோர் முக்கிய கதாபாத்திரங்களில் நடித்தனர். இது பின்னர் இந்தியில் *மிஸ்டர் இந்துஸ்தானி* என்றும் மொழிமாற்றம் செய்யபட்டது.

## நடிகர்கள்

*விசயகாந்து - சுதேசி
*ஆசிமா பல்லா - செல்வியாக
*மா. நா. நம்பியார் - சுதேசியின் தாத்தா
*சாயாஜி சிண்டே - நாராயணன்
*கருணாஸ் - இரமேஷ்
*லிவிங்ஸ்டன் - இராமசாமி
*மன்சூர் அலி கான் - காவல் ஆய்வாளர்
*மனோஜ் கே. ஜெயன் - திலக்
*கிருஷ்ணா - இராகவாச்சாரி
*சுருதி மல்கோத்ரா - சுருதி
*தலைவாசல் விஜய் - ஆசிரியர்
*அலெக்ஸ் - பொன்னுசாமி
*இளவரசு - பரோட்டா போடுபவர்
*சங்கீதா - சுதேசியின் தாய்
*கலைராணி - கமலா
*சிறீலதா - பேராசிரியரின் மனைவி
*விஜய் கிருஷ்ணராஜ் - ஆட்சியர்
*ஸ்ரீகாந்த் - நீதியரசர்
*வி. எஸ். ராகவன் - கணபதி
*பெசன்ட் ரவி - மகா
*அம்ஜத் கான் - ரௌடயா
*வாசு (நகைச்சுவை நடிகர்) - வாசு
*மதன் பாப் - டாக்டர் கண்ணதாசன்
*மயில்சாமி (நடிகர்) - குடிகாரன்
*முத்துக்காளை - பிச்சைக்காரன்
*நெல்லை சிவா - மருந்துக்கடைக்காரர்
*பாவா - இலட்சுமணன்
*கிருஷ்ணமூர்த்தி - கிராமத்தவர்
*கோட்டை பெருமாள் - சாமி
*மாஸ்டர் கார்த்திக் - கணேஷ்
*பேபி உமா ராணி - பேராசிரியரின் மகள்
*அஜய் ரத்னம் - அரசு அதிகாரி
*விஜய் ஈஸ்வரன் - ஈஸ்வரன்
*அச்சமில்லை கோபி - மருத்துவர் கோபி
*வேல்முருகன் - கிராமத்தவர்
*பிருந்தா பரேக் - சிறப்புத் தோற்றம்

## இசை
படத்திற்கு ஸ்ரீகாந்த் தேவா இசையமைத்தார்.

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:லிவிங்ஸ்டன் நடித்த திரைப்படங்கள்
பகுப்பு:சிறீகாந்து தேவா இசையமைத்த திரைப்படங்கள்
பகுப்பு:2006 தமிழ்த் திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:மன்சூர் அலி கான் நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
கல் வட்டம்

[thumb|கல் வட்டம், [ஆதிச்சநல்லூர் தொல்லியல் களம்|ஆதிச்சநல்லூர்]]
 
 
 
**கல் வட்டம்** என்பது, இறந்த மனிதனை முதுமக்கள் தாழியில் புதைத்து, அந்த உடலை சுற்றி, வட்ட வடிவில் கற்களை நட்டு வைத்து, அடையாளப்படுத்தி நினைவு கூர்ந்தனர். வட்ட வடிவில் உள்ள நினைவு சின்னத்திற்கு 'கல் வட்டம்' என்று பெயர். கல் திட்டைகள் இருக்கும் இடத்தில் கல்வட்டமும் பெரிதளவு காணப்படும். இக்காலத்தில் பல நிலங்கள் குடியேற்றத்திற்கு உள்ளாவதால் அங்கு இருக்கும் கல்வட்டங்கள் பெரிதளவும் அழிக்கப்படுகிறது.

இவை ஆதிச்சநல்லூர், கொடுமணல், இங்கிலாந்து,  வேல்ஸ், ஸ்காட்லாந்து போன்ற பல தொல்லியல் ஆய்விடங்களில் கண்டெடுக்கப்பட்டுள்ளன.

## மேற்கோள்கள்

* https://www.nakkheeran.in/special-articles/special-article/pudukottai-archaeologist-discovered-stone-age-sculptures
* https://smarttamil.news
* https://www.dinamalar.com/news_detail.asp?id=2706229&Print=1

பகுப்பு:தொல்லியல்
பகுப்பு:தொல்பொருட்கள்
பூரி பாய்

**பூரி பாய்** (Bhuri Bai) ஒரு இந்திய பில் ஓவியக் கலைஞராவார். மத்தியப் பிரதேசத்திற்கும் குசராத்துக்கும் எல்லையில் அமைந்துள்ள பிடோல் என்ற கிராமத்தில் பிறந்தார். இவர், இந்தியாவின் மிகப்பெரிய பழங்குடி குழுவான பில் சமூகத்தைச் சேர்ந்தவர். மத்திய பிரதேச அரசு கலைஞர்களுக்கு வழங்கிய மிக உயர்ந்த மாநில மரியாதை உட்பட பல விருதுகளை வென்றுள்ளார். 2021 ஆம் ஆண்டில் இந்தியாவின் நான்காவது மிக உயர்ந்த குடிமை விருதான பத்மசிறீ விருது இவருக்கு வழங்கப்பட்டது.

## ஆரம்ப கால வாழ்க்கை
இவரது சமகால ஜங்கர் சிங் சியாமைப் போலவே, போபால் பாரத் பவனின் ஜகதீஷ் சுவாமிநாதன் இவரையும் ஊக்குவித்தார். இவர், ஓவியங்கள் தயாரிக்க அக்ரிலிக் வண்ணங்களையும் காகிதத்தையும் பயன்படுத்தத் தொடங்கினார். அதற்கு முன், இவரும், தனது சமூகத்தின் மற்ற உறுப்பினர்களைப் போலவே, தனது வீட்டின் சுவர்களில் கலையை உருவாக்கினார். பித்தோரா ஓவியங்களை தயாரிப்பதில் இவர் திறமையானவர்.

"கிராமத்தில், தாவரங்கள் மற்றும் களிமண்ணிலிருந்து வண்ணத்தை எடுக்க நாங்கள் மிகவும் கடினமாக உழைக்க வேண்டியிருந்தது. இங்கே எனக்கு பல வண்ண நிழல்களும் ஆயத்த தூரிகையும் வழங்கப்பட்டன! ” 

ஓவியம் தவிர, குடிசைகள் தயாரிப்பதிலும் இவர் திறமையானவராக இருந்தார். தனது தாயார் ஜாப்பு பாயிடமிருந்து இதனைக் கற்றுக்கொண்டார். தான் வசிக்கும் போபாலில் இந்திரா காந்தி ராஷ்டிரிய மானவ் சங்கராலயா அல்லது மனித அருங்காட்சியகத்தில் தனது பில் சமூகத்தின் குடிசைகளை கட்டுவதற்கு இவர் பங்களித்தார். உண்மையில், இவர் முதன்முதலில் போபாலுக்கு வந்தபோது, பாரத் பவனில் கட்டுமானத் தொழிலில் ஈடுபட்டிருந்தார் -  ஒரு நாளைக்கு ரூ .6 ஊதியம் பெற்று வந்தார். இங்குதான் இவர் முதலில் ஜகதீஷ் சுவாமிநாதனை சந்தித்தார். அவர் இவரது திறமையைக் கண்டறிந்து வண்ணம் தீட்ட ஊக்குவித்தார். பூரி பாய் தனது சமூகக் கலைஞரான லாடோ பாயுடன் இணைந்து தனது பணியைத் தொடங்கினார்.

## பாணியும் கருப்பொருள்களும்

பில் கலை இந்தியாவின் பழங்குடி கலை வடிவங்களில் மிகப் பழமையானது என்று சிலர் கருதுகின்றனர். இது ஆத்திரேலியாவின் பூர்வீக கலையுடன் ஒற்றுமையைக் கொண்டுள்ளது. குறிப்பாக பல வண்ண புள்ளிகளை நிரப்பி இது வரையப்படுகிறது. பூரி பாய் தனது சமூகத்தின் முதல் கலைஞராக காகிதத்தில் ஓவியம் தீட்டத் தொடங்கினார். இவரது பொதுவான வண்ணமயமான ஓவியங்கள், பொதுவான புராண கருப்பொருள்கள், கிராமப்புறக் காட்சிகள் , மனித-விலங்கு தொடர்பு ஆகியவற்றைச் சித்தரிக்கின்றன. இருப்பினும் இவரது பிற்கால படைப்புகள் விமானங்கள் மற்றும் செல்லிடத் தொலைபேசிகள் போன்ற நவீன கூறுகளை இணைத்துள்ளன.

## விருதுகள் & மரியாதை

* மத்தியப்பிரதேச அரசு வழங்கிய ஷிகர் சம்மான். 1986இல் இவருக்கு வழங்கப்பட்டது.
* அகல்யா சம்மான், 1998
* இராணி துர்காவதி விருது, 2009
* பத்மசிறீ விருது, 2021

## மேற்கோள்கள்

பகுப்பு:வாழும் மக்கள்
பகுப்பு:மத்தியப் பிரதேச நபர்கள்
பகுப்பு:பெண் ஓவியர்கள்
நானோரனா அண்ணான்டாலி

**நனோரனா அண்ணான்டாலி** (*Nanorana annandalii*)(பொதுப் பெயர்கள்: **அண்ணான்டேல் பா தவளை,** **அண்ணான்டேல் தவளை,** **புலெங்கரின் மலைத் தவளை)** என்பது தவளை குடும்பமான டைகுரொகுளோசிடேயின் ஓர் சிற்றினமாகும்.  இது வடகிழக்கு இந்தியா (அருணாச்சல பிரதேசம், மேற்கு வங்கம்) மற்றும் கிழக்கு நேபாளத்தில் காணப்படுகிறது. *நானோரனா காமி* (ஆண்டர்சன், 1871) என்ற சிற்றினம்  *நானோரனா அண்ணான்டாலியினை ஒத்தச்* சிற்றினமாகக் கருதப்பட்டது; ஆனால் தற்பொழுது இது தனி இனமாக கருதப்படுகிறது. இதனால் *நானோரனா அண்ணான்டலியின்* பழைய பதிவுகளுக்குமிடையே குழப்பம் விழைகிறது.  இந்த இனம் மாண்டேன் காடுகளில் பாறைகள் மற்றும் ஓடைகளில் வாழ்கிறது. வனக் குளங்களுக்கு அருகிலும் இதைக் காணலாம். வாழ்விட இழப்பு (காடழிப்பு) இந்த இனத்திற்கு பெரும் அச்சுறுத்தலாக உள்ளது.

## மேற்கோள்கள்
மயங்கினேன் தயங்கினேன்

**மயங்கினேன் தயங்கினேன்** (*Mayanginen Thayanginen*)  என்பது  2012 ஆண்டு வெளியான தமிழ் திரில்லர் திரைப்படமாகும். இதற்கு முன்பு  *[[இன்பா]]* படத்தை இயக்கிய எஸ். வேந்தன் இப்படத்தை எழுதி இயக்கினார். இப்படத்தில் நிதின் சத்யா, திஷா பாண்டே ஆகியோர் முக்கிய கதாபாத்திரங்களில் நடிக்க, பவன், தருண் சத்ரியா, தேஜாஸ்ரீ ஆகியோர் துணை வேடங்களில்  நடித்தனர். 2010 முதல் தயாரிப்பில் இருந்த இப்படம் இறுதியாக 1 சூன் 2012 அன்று வெளியிடப்பட்டது. மேலும் எதிர்மறையான விமர்சனங்களைப் பெற்றது.

## நடிகர்கள்

* நிதின் சத்யா மதுகுமாராக
* திஷா பாண்டே சுருதியாக
* அஜய் ரத்னம் கலிவரதனாக
* கஞ்சா கறுப்பு
* பவன்
* தருண் சத்ரியா
* தேஜாஸ்ரீ
* டி. பி. கஜேந்திரன்
* ஏ. சி. முரளி மோகன்
* டி. ஆர். இராஜா
* ரேகா சுரேஷ்
* ரிஷி வந்தணா
* சஞ்சனா சிங் ஐட்டம் நம்பர்

## இசை

* "ஆடி வரும் தேரு" - முகேஷ், சின்னப்பொண்ணு
* "கனவினில் நீயும்" - விஜய் பிரகாஷ்
* "மயங்கினேன் தயங்கினேன்" - சத்தியபிரகாஷ்
* "கடவுளின் கோயில்" - சுவேதா மோகன்
* "உன்னை விட்டுப் போனால்" - ஹரிசரண்
* "மயங்கினேன் தயங்கினேன்" - திலகா

## குறிப்புகள்

பகுப்பு:2012 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பறக்கும் தவளை

வலது|thumb| வாலசின் பறக்கும் தவளை (''ராகோபோரசு நிக்ரோபால்மடசு'' )<br />படம்: மலாய் தீவுக்கூட்டத்திலிருந்து
**பறக்கும்** (*flying frog*) **தவளை** (**வழுக்கும் தவளை** என்றும் அழைக்கப்படுகிறது) என்பது சறுக்கும் தன்மையின் மூலம் பறக்கக்கூடிய தவளை ஆகும். அதாவது, கிடைமட்டத்திலிருந்து 45°க்கு குறைவான கோணத்தில் சறுக்கும் தன்மைகொண்டது. பிற (பறக்காத) மரவாழ் தவளைகள் 45°க்கு அதிகமான கோணத்தில் மட்டுமே வழுக்கிச் செல்லக்கூடியது. இம்முறைக்கு ”பாராசூட்டிங்” என்று குறிப்பிடப்படுகிறது.

பறக்கும் அல்லது வழுக்கும் தன்மையானது பல தவளைகளில் (புது உலகு-*கைலிடே, பைலோமெடுசிடே* மற்றும் பழைய உலகு தவளைகளில்-ராக்கோபோரிடே) தனித்தனியாகத் தோன்றியது.  இந்த இணைப் பரிணாமம் இத்தவளைகளின் மரச்சூழல் வாழிட தகவமைப்பாகத் தோன்றியுள்ளது. தொல்லுலக தவளைகளில் நீளமான முன்கை மற்றும் பாதமும், விரல்களுக்கிடையே படலமும் காணப்படும். கரங்களில் பக்கவாட்டு தோல் மடிப்பு காணப்படும், தவளையின் நீளத்தினை கணக்கிடப்படும்போது எடை குறைந்து காணப்படுகிறது. இத்தகைய புறத்தோற்ற உருவ மாறுபாடுகள் சறுக்கும் தன்மைக்கானவைகளாகும்.

ஆல்பிரடு அரசல் வாலேசு பறக்கும் தவளைகள் குறித்து அறிக்கை ஒன்றை எழுதியுள்ளார். இது தவளைகளின் பறக்கும் செயல் குறித்த முதன்முதலாக எழுதப்பட்ட அறிக்கையாகும். இவர் கூறிய இனங்கள் பின்னர் ஜார்ஜ் ஆல்பர்ட் பவுலெங்கரால் *ராகோபோரசு நிக்ரோபால்மடசு* என்று விவரிக்கப்பட்டது.

பறக்கும் அல்லது வழுக்கும் தவளைகள் கீழ்க்கண்ட பேரினங்களில் கீழ் உள்ளன:

* *[[அகலிக்னிசு|அகலிச்னிஸ்]]* ( *[[அகலிக்னிசு|பிலோமெடுசிடே]]* )
* *எக்னோமியோகைலா (ஹைலிடே)*
* *பாலிபிடேட்சு (ராகோபோரிடே)*
* *ராகோபோரசு (ராகோபோரிடே)*
* *ஜாங்கிக்சலசு* (ராகோபோரிடே)

## மேற்கோள்கள்

பகுப்பு:தவளைகள்
களத்தூர் கிராமம்

**களத்தூர் கிராமம்** (*Kalathur Gramam*) என்பது என்பது  2017 ஆம் ஆண்டு வெளியான இந்திய தமிழ் அதிரடி நாடகத் திரைப்படமாகும்.  சரண் கே அத்வைதன் இயக்கிய இப்படத்தில் கிஷோர், யக்னா செட்டி ஆகியோர் முக்கிய வேடங்களில் நடிக்க, தருண் சத்ரியா ஒரு முக்கிய வேத்தில் நடித்துள்ளார்.

## சுருக்கம்
70 -80 கள் -90 களின் 3 தசாப்தங்களை உள்ளடக்கிய 'அதிரடி-நாடகத் திரைப்படம்' என்ற வகையில் குறிப்பிட்டக் காலத்தில் கதை நிகழ்வதாக உள்ள திரைப்படம் *களத்தூர் கிராமம்* ஆகும். இந்த படம் ஒரு தந்தைக்கும் மகனுக்கும் இடையிலான தகராறின் சகாப்தத்தை விவரிக்கிறது, மேலும் ஆந்திராவின் எல்லையில் தமிழகத்தின் வடக்கு எல்லையில் அமைந்துள்ள ' களத்தூர் கிராமம்' என்ற கிராமத்தில் நடந்த நிகழ்வுகளையும் சித்தரிக்கிறது.

## நடிகர்கள்

* கிஷோர் கிடாத்திருக்கையாக
*  யக்னா செட்டி செல்வாம்பாவாக
* தருண் சத்ரியா வீரண்ணா
* தமிழ் கிருஷ்ணசாமி (ருத்ரான்) / கிட்ணன்
* அஜய் ரத்னம்
* ரஜினி மகாதேவையா

## தயாரிப்பு
தயாரிப்பாளர் ஆவுடைத்தாய் ராமமூர்த்தி தனது பதாகையான  ஏ. ஆர். மூவி பாரடைஸ் என்பதன் கீழ் இந்தத் திரைப்படத்தை உருவாக்கினார். கன்னட நடிகை யக்னா ஷெட்டி முன்னணி நடிகையாக நடிக்க ஒப்பந்தம் செய்யப்பட்டார். நடிகர் கிஷோர், தருண் சத்ரியா, அஜய் ரத்னம் ஆகியோரும் நடிக்க இணைந்தனர். படதின் இசையமைப்பாளராக இளையராஜாவை ஒப்பந்தம் செய்யப்பட்டபோது. திரைப்பட இயக்குநர் சரண், "வறண்ட, தரிசு நிலத்தின் பின்னணியில் அமைக்கப்பட்டிருக்கும் திரைக்கதையை நான் எழுதும் போது, இளையராஜா  மட்டுமே படத்திற்கு பொருத்தமானவராக இருப்பார் என்று நினைத்தேன், எனது திரைக்கதையை இளையராஜாவிடம் விவரித்தபோது  அவர் அதை விரும்பி ஏற்றுக்கொண்டார். நடிகர் கிஷோர் 80கள் முதல் 2000 வரையிலான கால கட்டத்தைக் கொண்டிருக்கும் படத்தில் முற்றிலும் மாறுபட்ட இரண்டு தோற்றங்களில் நடித்துள்ளார். படத்தின் முதல் கட்டப் படப்பிடிப்பு தூத்துக்குடியில் நிறைவடைந்தது, மீதமுள்ள பகுதிகள் சென்னையில் நிறைவடைந்தன.

## இசை
படத்திற்கு இளையராஜா இசையமைத்துள்ளார் .

## குறிப்புகள்

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:2017 தமிழ்த் திரைப்படங்கள்
கிட்டி விருந்து

**கிட்டி விருந்து** (Kitty party) என்பது இந்தியா மற்றும் பாக்கிஸ்தானின் சில பகுதிகளில் முறைசாரா சேமிப்புக் கழகங்களின் பின்னணியில் பெண்களை சமூகமயமாக்குவதற்கான ஒரு பிரபலமான அமைப்பாகும். இது பொதுவாக பெண்களால் ஏற்பாடு செய்யப்படும் ஒரு வகையான விருந்து. பொதுவாக மாதாந்திர அடிப்படையில் மதிய நேரத்தில் நடத்தப்படுகிறது.

## நடைமுறை
ஒவ்வொரு உறுப்பினரும் ஒவ்வொரு மாதமும் ஒரு குறிப்பிட்ட தொகையை பங்களிக்கிறார்கள். விருந்தில் சேகரிக்கப்பட்ட தொகை மூலதனமாக குறிப்பிடப்படுகிறது. கிட்டி விருந்தின் பொறுப்பு ஒவ்வொரு மாதமும் குழுவின் ஒரு உறுப்பினரிடம் ஒப்படைக்கப்படுகிறது. சீட்டுக் கட்டுதல் போன்ற பணிகளும் நடைபெறுகின்றன.

இது வழக்கமாக ஒவ்வொரு மாதமும் ஒரு குறிப்பிட்ட நேரத்தில், ஒரு குறிப்பிட்ட குழுவினரால் நடத்தப்படுகிறது. குழுவின் ஒவ்வொரு உறுப்பினரும் ஒரு முறையாவது ஒரு விருந்தை நடத்த வேண்டும் என்பது விதியாகும். ஒழுங்கமைக்கப்பட்ட உறுப்பினர்கள் மற்ற உறுப்பினர்களுக்கு உணவு மற்றும் பிற தளவாடங்களை ஏற்பாடு செய்கிறார். மேலும் விருந்து பொதுவாக பெண்களுக்கு ஒரு வதந்திகளை பேசும் இடமாகவும் இருக்கிறது. இந்தியா மற்றும் பாக்கித்தானின் பெரும்பாலான பகுதிகளில், இது பொதுவாக ஒரு 'சமிதி' என்று குறிப்பிடப்படுகிறது.

கிட்டி விருந்துகள் புகழ் பெற்ற பின்னர் இந்த பெயர் உயரடுக்கினரிடையே மேலும் பிரபலமடைந்தது. இது கிட்டி விருந்து என்ற பெயரின் பயன்பாடு அதிகரிக்க வழிவகுத்தது. கிட்டி விருந்துகள் பலவிதமான சிறிய விளையாட்டுகளையும் மற்ற உறுப்பினர்களுடன் விவாதிக்க ஒரு தலைப்பையும் கொண்டிருக்கும்.

## பயன்கள்
அனைத்து உறுப்பினர்களும் ஒரே நேரத்தில் நிறைய பணம் சம்பாதிப்பதால் கிட்டி விருந்து பெண்களின் பொருளாதார வலுவூட்டலில் முக்கியப் பங்கு வகிக்கிறது. கிட்டி விருந்து சமூகமயமாக்கத்திற்கான ஒரு சிறந்த வழியாகும். கிட்டி அனைத்து பெண்களின் கல்வி மற்றும் உணர்ச்சி வளர்ச்சிக்கு உதவுகிறது. ஒருவரின் குடும்பத்துடனான பிணைப்பையும் வலுவாக்குகிறது. 
## சிரமம்
கிட்டி விருந்துகளில் கலந்து கொள்ளும் பெரும்பாலான பெண்கள் வதந்திகளில் ஈடுபடுகின்றனர். கூடுதலாக, கிட்டியின் அனைத்து உறுப்பினர்களும் மற்ற உறுப்பினர்களின் வாழ்க்கை முறை காரணமாக தாழ்வு மனப்பான்மையால் பாதிக்கப்படலாம். கூடுதலாக, போதைப்பொருள் பயன்பாடு, சூதாட்டம் போன்றவை பெரும்பாலும் கிட்டி விருந்துகளில் காணப்படுகின்றன.

## மேற்கோள்கள்

kitty party theme ideas 

பகுப்பு:இந்தியப் பண்பாடு
சுனிதா துலால்

**சுனிதா துலால்** (Sunita Dulal) நேபாளத்தின் காட்மாண்டுவின் நாட்டுப்புற பாடகராவார். இவர் கடந்த பத்து ஆண்டுகளாக நேபாளி நாட்டுப்புற, நவீன பாடல்களைப் பாடுகிறார். சுனிதா துலால் ஒரு பன்முக இளம் நேபாளி பெண்ணாவார். பாடுவதைத் தவிர, சுனிதா துலால் நடிப்பு, என்.டி.வி ( நேபாள தொலைக்காட்சி), மற்றும் விளம்பங்களிலும் நிகழ்ச்சியை வழங்குகிறார். சமீபத்தில், இவர் தனது 13வது இசைத் தொகுப்பான *மேரோ ஹஜூர்* என்பதை சந்தையில் வெளியிட்டார். இது இவரது மற்றொரு வெற்றியாக நேபாள தீஜ் பண்டிகை தொகுப்பாக  பிரதிபலிக்கிறது. தீஜ் திருவிழா பொதுவாக சூலை பிற்பகுதியிலிருந்து செப்டம்பர் தொடக்கத்தில் வரும். இவர், சமீபத்திய தீஜ் பண்டிகைக்கான *நச்சாவ் சராரா* என்ற இசைத் தொகுப்பை வெளியிட்டுள்ளார். இது இவரது 15வது வெளியீடாகும். இதில் *தீஜ் கோ அயோ லஹாரா* மற்றும் *சுப்பா மோய் கவுலா* ஆகிய பாடல்கள் அடங்கும். 365 நேபாள கலைஞர்கள் அடக்ன்கிய மெலஞ்சோலி என்ற சுற்றுச்சூழல் பாடலிலும் இவர் பங்கேற்றார். அதில் "ஒரு பாடல் பதிவில் அதிக குரல் தனிப்பாடல்கள்" என்ற தலைப்பில் கின்னஸ் உலக சாதனையை முறியடித்தது. இதனை நிபேஷ் தாகா என்பவர் இசையமைத்து இயக்கியிருந்தார். மே 19, 2016 அன்று, துலால் தனது குழுவுடன் நேபாள வானொலி அரங்கத்தில் பதிவுசெய்தார். காத்மாண்டுவில் உள்ள இராணுவ அதிகாரிகள் சங்கத்தில் குடியரசுத் தலைவர் பித்யா தேவி பண்டாரி 2 செப்டம்பர் 2017 இல் அதிகாரப்பூர்வமாக வெளியிட்டார்.

## வாழ்க்கையும், தொழிலும்
இவர், சிந்துபால்சோக் மாவட்டத்தின் ஜல்பைர் என்ற ஊரில் பிறந்தார். கோல்டன் பிரைட் பியூச்சர் உறைவிடப் பள்ளியிலும், சிந்துபால்சோக்கின் ஜல்பைரில் உள்ள சிறீ ஆனந்த் மேல்நிலைப் பள்ளியிலும் தனது பள்ளிப்படிப்பை முடித்தார். உயர்கல்வி முடிந்ததும், மேலதிக படிப்புக்காக காத்மாண்டுக்குச் சென்றார். பின்னர் காத்மாண்டுவில் உள்ள பத்ம கன்யா வளாகத்தில் இருந்து மனிதநேயத்தில் இளங்கலை பட்டம் பெற்றார். இவர், இளம் வயதிலேயே இசைத் துறையில் நுழைந்தார். இவர் 100க்கும் மேற்பட்ட நேபாளி நாட்டுப்புற பாடல்களை பதிவு செய்துள்ளார். இவர் இசை ரீதியாக வளர்க்கப்பட்ட குடும்பத்தில் வளர்க்கப்பட்டார்.

அருணா லாமாவின் சிறந்த ரசிகரான சுனிதா துலால் கூறுகிறார், “நான் மூன்றாம் வகுப்பில் மட்டுமே இருந்தபோது எனது ஆசிரியர்களும் மூத்தவர்களும் என்னை எப்படி பாடவும் நடனமாடவும் செய்தார்கள் என்பது எனக்கு நினைவிருக்கிறது”. இவர் தனது பாடல் வாழ்க்கையில் தனது முக்கிய தாக்கங்களில் ஒன்றாக தனது தாயையும் குறிப்பிடுகிறார். 
இவர், அமெரிக்கா, ஐரோப்பா, தென் கொரியா, யப்பான், மலேசியா, ஆங்காங், பல மத்திய கிழக்கு நாடுகளில் பயணம் செய்துள்ளார்.

## தனிப்பட்ட வாழ்க்கை
சுனிதா துலால் தற்போது தனது தொழில் வாழ்க்கையில் கவனம் செலுத்தி வருகிறார். திருமண வாழ்க்கையைப் பற்றி இவர் சிந்திக்கவில்லை. இவர் சில ஆண்டுகள் கழ்ந்து திருமணம் செய்து கொள்ள திட்டமிட்டுள்ளார்.

## மேற்கோள்கள்

## வெளி இணைப்புகள்
* 
* 

பகுப்பு:வாழும் மக்கள்
மேல் சித்ரால் மாவட்டம்

**மேல் சித்ரால் மாவட்டம்** (**Upper Chitral District** (, ) பாகிஸ்தானின் வடமேற்கில் அமைந்த   கைபர் பக்துன்வா மாகாணத்தில் உள்ளது. சித்ரால் மாவட்டத்தை நிர்வாக வசதிக்காக, 2018-இல் மேல் சித்ரால் மாவட்டம் மற்றும் கீழ் சித்ரால் மாவட்டம் என இரண்டாகப் பிரிக்கப்பட்டது.இதன் நிர்வாகத் தலைமையிடம் **புனி** நகரம்  ஆகும்.

## எல்லைகள்
இதன் கிழக்கில் பாகிஸ்தான் ஆக்கிரமிப்பு ஜில்ஜித்-பல்டிஸ்தான் மலைப்பகுதிகளும், வடக்கிலும், மேற்கிலும் ஆப்கானித்தான் நாடும், தெற்கில் கீழ் சித்ரால் மாவட்டமும் எல்லைகளாக உள்ளது.

## இதனையும் காண்க
* சித்ரால் மாவட்டம்
* சித்ரால்
## மேற்கோள்கள்

பகுப்பு:கைபர் பக்துன்வா மாகாணம்
பகுப்பு:பாக்கித்தானின் மாவட்டங்கள்
பகுப்பு:வடமேற்கு எல்லைப்புற மாகாணம்
கைபர் பக்துன்வா மாகாணத்தின் மாவட்டங்கள்
மஞ்சம்மா ஜோகதி

**மஞ்சம்மா ஜோகதி** (Manjamma Jogathi) (பிறப்பு **மஞ்சுநாத ஷெட்டி** ) (18 ஏப்ரல் 1964), ஒரு இந்திய கன்னட நாடக நடிகையாவார். வடகன்னட மாவட்டத்தின் நாட்டுப்புற நடன வடிவமான "ஜோக்தி நிருத்யா"வின் பாடகியும் நடனக் கலைஞருமாவார். 2019 ஆம் ஆண்டில், நாட்டுப்புற கலைகளுக்கான மாநிலத்தின் சிறந்த நிறுவனமான கர்நாடக ஜனபட அகாதமிக்கு தலைமை தாங்கிய முதல் திருநங்கை ஆனார். நாட்டுப்புற கலைத்துறையில் இவர் செய்த பங்களிப்புக்காக 2021 சனவரியில் இந்திய அரசு இவருக்கு பத்மசிறீ விருதை அறிவித்தது.

## சுயசரிதை
கருநாடகவின் பெல்லாரி மாவட்டத்தின் கல்லுகம்பா கிராமத்தில் அனுமந்தையா மற்றும் ஜெயலட்சுமிக்கும் மஞ்சுநாத ஷெட்டியாக பிறந்தார். இவர் தாவண்கரேவில் பத்தாம் வகுப்பு வரை படித்தார். 1975 ஆம் ஆண்டில், இவரது பெற்றோர் இவரை ஹோஸ்பேட்டிற்கு அருகிலுள்ள ஹுலிகெம்மா கோவிலுக்கு அழைத்துச் சென்று "ஜோகப்பா" என்று புனிதப்படுத்தினர். இது ஒரு சடங்காகும். இதில் பக்தர்கள் தங்களை கடவுளை மணப்பதாக நம்புகின்றனர். இதன் பிறகு ஷெட்டி பெண் அடையாளத்துடன் மஞ்சம்மா ஜோகதி என்று அறியப்பட்டார்.

தனது பதினாறு வயதில் இவரது பெண்களைப் போன்ற நடத்தைக்காக இவர் குடும்பத்திலிருந்து வெளியேற்றப்பட்டார். மஞ்சம்மா புடவைக் கட்டிக்கொண்டு தெருக்களில் பிச்சை எடுக்க ஆரம்பித்தார். தாவண்கரே பேருந்து நிலையத்தில்  'ஜோக்தி நிருத்யா'வைச் சேர்ந்த ஒரு தந்தை-மகன் என்ற இரட்டையரைச் சந்தித்ததில் மகிழ்ச்சி அடைந்த மஞ்சம்மா, அதைப் பற்றிய மேலும் அறிய அவர்களுடன் சேர்ந்தார். ஒரு வருடம் கற்றல் மற்றும் நிகழ்ச்சிக்குப் பிறகு, குழுவின் உறுப்பினர்களில் ஒருவர் அகரிபொம்மன்ன அள்ளியின் காலவ்வா என்பவரின் ஜோகதி நடனக் குழுவிற்கு  மஞ்சம்மாவை அறிமுகப்படுத்தினார்.

## பணிகள்
ஜோகதி நிருத்யா மற்றும் ஜனபட பாடல்கள், கன்னட மொழி கவிதைகள் போன்ற பல கலை வடிவங்களை இவர் பல்வேறு பெண் தெய்வங்களை புகழ்ந்து தேர்ச்சி பெற்றார்.

இவர் இந்த கலை வடிவங்களில் நிபுணத்துவம் பெற்றார். மேலும், கர்நாடகாவிற்கு உள்ளேயும் வெளியேயும் நூற்றுக்கணக்கான இடங்களில் நிகழ்ச்சியை நடத்தியாதால் மக்களிடையே புகழ் பெற்றார். அழிந்துவரும் கலை வடிவங்கள் பலவற்றின் கவனத்தை ஈர்க்க இவர் உதவினார்.

## தொழில்

### நாடக அரங்கம்

மஞ்சம்மா, காலவ்வாவின் ஜோகதி நடனக் குழுவில் நிரந்தர நடனக் கலைஞரானார். இது மாநிலம் முழுவதும் நடன நிகழ்ச்சிகளை நிகழ்த்தியது. காலவ்வாவின் மரணத்திற்குப் பிறகு, இவர் குழுவின் பொறுப்பை எடுத்துக் கொண்டார். மேலும், நடனத்தை மக்கள் மத்தியில் பிரபலமாக்கினார். ஒரு கலைஞராக, 2010 இல், மஞ்சம்மா கர்நாடக அரசிடமிருந்து இராஜ்யோத்சவ விருதைப் பெற்றார்.

## கர்நாடக ஜனபாத அகதாமியின் தலைமை
இவர் முதலில் கர்நாடக ஜனபட அகாதமியின் உறுப்பினராகவும் பின்னர் அதே நிறுவனத்தின் தலைவராகவும் மாநில அரசால் நியமிக்கப்பட்டார். இதன் மூலம் மாநிலத்தில் கலை நிகழ்ச்சிகளுக்கான சிறந்த நிறுவனத்திற்கு தலைமை தாங்கிய முதல் திருநங்கை என்ற பெருமையை பெற்றார்.

## விருதுகள்

* இந்திய அரசு தனது நான்காவது மிக உயரிய குடிமை விருதான பத்மசிறீ விருதைப் பெற்றார்.
* 2010 - கர்நாடக அரசிடமிருந்து இராஜ்யோத்சவ விருது 
* மஞ்சம்மாவின் வாழ்க்கை கதை கர்நாடக நாட்டுப்புற பல்கலைக்கழகம் மற்றும் கர்நாடக மாநில மகளிர் பல்கலைக்கழக பாடத்திட்டங்களில் அதன் இளங்கலை மாணவர்களுக்காக சேர்க்கப்பட்டுள்ளது.

## மேற்கோள்கள்

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:திருநங்கை
கீழ் சித்ரால் மாவட்டம்

**கீழ் சித்ரால் மாவட்டம்** (**Lower Chitral District** (, ) பாகிஸ்தான் நாட்டின் வடமேற்கில் அமைந்த கைபர் பக்துன்வா மாகாணத்தில் அமைந்துள்ளது. நிர்வாக வசதிக்காக 2018-இல் சித்ரால் மாவட்டத்தின் தெற்குப் பகுதிகளைக் கொண்டு இப்புதிய கீழ் சித்ரால் மாவட்டம் என்றும் வடக்குப் பகுதிகளைக் கொண்டு மேல் சித்ரால் மாவட்டம் என இரண்டாகப் பிரிக்கப்பட்டது.
## எல்லைகள்
கீழ் சித்ரால் மாவட்டத்தின் வடக்கில் மேல் சித்ரால் மாவட்டம், கிழக்கில் கீழ் தீர் மாவட்டம் மற்றும் தெற்கு & மேற்கில் ஆப்கானித்தான் எல்லைகளாக உள்ளது.

## மேற்கோள்கள்

பகுப்பு:கைபர் பக்துன்வா மாகாணம்
பகுப்பு:பாக்கித்தானின் மாவட்டங்கள்
பகுப்பு:வடமேற்கு எல்லைப்புற மாகாணம்
கைபர் பக்துன்வா மாகாணத்தின் மாவட்டங்கள்
ஹரிபூர், பாகிஸ்தான்

**ஹரிப்பூர்** (**Haripur**) () பாகிஸ்தான் நாட்டின் வடமேற்கு பகுதியில் அமைந்த கைபர் பக்துன்வா மாகாணத்தில் அமைந்த ஹரிபூர் மாவட்டத்தின் நிர்வாகத் தலைமையிட நகரம் ஆகும். காரகோரம் மலைத்தொடரின் சமவெளியில், காரகோரம் நெடுஞ்சாலையில் அமைந்த ஹரிபூர் நகரம் கடல் மட்டத்திலிருந்து 520 மீட்டர் உயரத்தில் உள்ளது.மனித மேம்பாட்டுச் சுட்டெண் அடிப்ப்டையில், பாகிஸ்தானில் ஹரிபூர் நகரம் மூன்றாவது இடத்தை தக்கவைத்துள்ளது. இம்மாவட்டத்தில் புகழ்பெற்ற பௌத்த நினைவுச் சின்னங்களான ஜௌலியன் விகாரை மற்றும் பாமலா தூபி உள்ளது.

## அமைவிடம்
இது பாகிஸ்தான் நாட்டின் தேசியத் தலைநகரான இஸ்லாமாபாத் நகரத்திற்கு வடக்கே 65 கி.மீ. தொலைவிலும், தட்சசீலம் மற்றும் அப்போட்டாபாத்திற்கு தெற்கே 35 கி.மீ. தொலைவிலும் உள்ளது.  
 
ஹரிபூர் நகரத்தில் பஷ்தூன்கள், முகல்கள், குஜ்ஜர் போன்ற பலவகையான பழங்குடி மக்கள் வாழ்கின்றனர். 
## தட்பவெப்பம்

## இதனையும் காண்க
* ஹரிபூர் மாவட்டம்
* காரகோரம் நெடுஞ்சாலை
* கைபர் பக்துன்வா மாகாணம்

## மேற்கோள்கள்

பகுப்பு:வடமேற்கு எல்லைப்புற மாகாணம்
கைபர் பக்துன்வா மாகாணம்
பகுப்பு:பாகிஸ்தான் நகரங்கள்
வனிதா இரத்னம் விருது

**வணிதா இரத்னம்** (*Vanita Ratnam*) விருது ஒவ்வொரு ஆண்டும்  கேரள அரசின் பெண்கள் மற்றும் குழந்தைகள் மேம்பாட்டுத் துறை (முன்னர் சமூக நலத்துறை) சார்பில் சமூக சேவை, கல்வி, இலக்கியம், ஆளுகை, அறிவியல், கலை மற்றும் கலாச்சாரம், சுகாதாரம், ஊடகம், விளையாட்டு, நடிப்பு மற்றும் பெண்கள் அதிகாரம் உள்ளிட்ட துறைகளில் சிறந்து விளங்குகின்றன பெண்களுக்கு வழங்கப்படுகிறது. இந்த விருது தலா ரூபாய் 3 இலட்சம் ரொக்கப் பரிசைக் கொண்டது. இந்த விருது, டிசம்பர் 2013இல் நிறுவப்பட்டு, 2014 முதல் வழங்கப்படுகிறது

## வணிதா இரத்னம்  விருதுகள் 2014

## வணிதா இரத்னம்  விருதுகள் 2015

## வணிதா இரத்னம் விருதுகள் 2016

## வணிதா இரத்னம்  விருதுகள் 2017
வலது|thumb|400x400px| வணிதா இரத்தனம் விருது 2017 பெறுநர்களுடன் கேரள முதல்வர் பினராயி விஜயன்

### பெறுநர்கள்
2017ஆம் ஆண்டிற்கான விருதுகள் 11 ஆளுமைகளுக்காக 3 மார்ச் 2018 அன்று அறிவிக்கப்பட்டன. இவர்கள் ஒவ்வொருவரும் ₹300000 ரொக்கப் பரிசும், மேற்கோளும் பெற்றனர். 

### விருது வழங்கல்
சர்வதேச மகளிர் தின கொண்டாட்டத்தின் ஒரு பகுதியாகத் திருவனந்தபுரத்தின் வி.ஜே.டி அரங்கில் ஏற்பாடு செய்யப்பட்டிருந்த விழாவில் கேரள முதல்வர் பினராயி விஜயன் 2017 மார்ச் 8ஆம் தேதி விருதுகளை வழங்கினார். இந்த விழாவிற்குச் சுகாதார மற்றும் சமூக நலத்துறை அமைச்சர் கே.கே.சைலாஜா தலைமை தாங்கினார். பெண்கள் மற்றும் குழந்தைகள் மேம்பாட்டிற்காக மாநில அரசு தனித் துறையை அமைத்த பின்னர் நடைபெறும் முதல் சர்வதேச மகளிர் தினம் இதுவாகும்.

### கேலரி

படிமம்:Mary Esthappan.jpg|மேரி எஸ்தப்பன்
படிமம்:K P Sudheera.jpg|கே.பி.சுதீரா
படிமம்:K Jagadamma.jpg|கே ஜெகதம்மா
படிமம்:Dr.Mini.jpg|டாக்டர் மினி
படிமம்:Malathy G Menon.jpg|மாலதி ஜி மேனன்
படிமம்:Sharmila.jpg|டாக்டர் ஷர்மிளா
படிமம்:A Krishnakumari.jpg|ஒரு கிருஷ்ணகுமாரி
படிமம்:Betty Joseph.jpg|பெட்டி ஜோசப்
படிமம்:Rejitha Madhu.jpg|ரெஜிதா மது
படிமம்:Radhamani.jpg|ராதாமணி டி


## வணிதா இரத்னம்  விருதுகள் 2018

## வணிதா இரத்னம்  விருதுகள் 2019
2017ஆம் ஆண்டிற்கான விருதுகளை 2020 மார்ச் 4ஆம் தேதி கேரள சுகாதார மற்றும் குடும்ப நலத்துறை அமைச்சர் கே.கே.சைலாஜா அறிவித்தார். இந்த விருது 5 ஆளுமைகளுக்கு வழங்கப்பட்டது. இவர்கள் ஒவ்வொருவருக்கும் ரூபாய் 100,000 ரொக்கப் பரிசும், மேற்கோளும் வழங்கப்பட்டது. 

### விருது பெறுபவர்கள்

## மேற்கோள்கள்


## வெளி இணைப்புகள்

* செய்தி வெளியீடு 2018

பகுப்பு:கேரளம்
ஷாசியா மன்சூர்

**ஷாசியா மன்சூர்** (Shazia Manzoor) பிரபல பாக்கித்தான் பாடகராவார்.

## ஆரம்பகால வாழ்க்கையும், தொழிலும்
பாக்கித்தானில் உள்ள பஞ்சாபின் இராவல்பிண்டியில் ஷாசியா மன்சூர் பிறந்தார். கல்லூரி நிகழ்ச்சிகளில் முதலில் பாட ஆரம்பித்தார். குவாலியர் கரானாவின் (பாடும் பாணி) உஸ்தாத் பெரோஸ் என்பவரிடம் இவர் இசையில் பயிற்சி எடுத்துக் கொண்டார்.

இவர் பாக்கித்தானிலும், இந்தியாவிலும், பஞ்சாபி புலம்பெயர்ந்தோர் மத்தியிலும் பிரபலமான பாடகியாக இருக்கிறார். இவர், பெரும்பாலும் பஞ்சாபி இசையை பாடுகிறார். இவர் பல்வேறு பஞ்சாபி நாட்டுப்புற பாடல்களையும் பஞ்சாபி சூஃபி கவிதைகளையும் பாடினார். இவர், சில சமயங்களில் உருது பாடல்களையும் பாடுகிறார்.

இவரது பிரபலமான பாடல்களில் சில:

* *ஜா சோஹ்னியா,*
* *மஹி அவேகா* * 
* *மேய் நி கின்னு அகான்*
* *சான் மேரே மக்னா* * 
* *தோல் மஹியா* '' 
* “அக் டா நாஷா“

2010இல் பாக்கித்தானில் ஏற்பட்ட வெள்ளத்திற்குப் பிறகு வெள்ளத்தால் பாதிக்கப்பட்டவர்களுக்கு சில தொண்டு நிகழ்ச்சிகளை நிகழ்த்தி நிதி திரட்டினார். சிலே ஹுமாவுடன் சேர்ந்து பாடகியும் நடிகையுமான நூர்ஜஹானுக்கு அஞ்சலி செலுத்தும் ஒரு பேட்டியில் தன்னை 1992 ஆம் ஆண்டில் பிரபல நகைச்சுவை நடிகர் உமர் செரீப் தன்னை அறிமுகப்படுத்தியதாக குறிப்பிட்டார்.

இவர் பாக்கித்தானின் தொலைக்காட்சித் தொடரான கோக் ஸ்டுடியோவில் (2015 பருவம் 8 ) ஒரு சிறப்பு கலைஞராக இருந்தார். இவர் இலண்டனில் உள்ள பிபிசி பில்ஹார்மோனிக் இசைக்குழுவிலும் நிகழ்த்தியுள்ளார்.

## திரைப்படப் பின்னணிப் பாடகர்
பால் தோ பால் (1999 திரைப்படம்), இஷ்க் குடா (2013) உள்ளிட்ட பல படங்களுக்கு இவர் பாடல்களைப் பாடியுள்ளார். 2003 வணிக ரீதியாக வெற்றிகரமான படத்தில் இவர் பாடியது பொதுமக்களால் பரவலாகப் பாராட்டப்பட்டது. .

## மேற்கோள்கள்

## வெளி இணைப்புகள்
* , Filmography of Shazia Manzoor

பகுப்பு:பின்னணிப் பாடகர்கள்
பகுப்பு:பஞ்சாப் நபர்கள்
பகுப்பு:வாழும் மக்கள்
நீயே நிஜம்

**நீயே நிஜம்** (*Neeye Nijam*) என்பது 2005 ஆண்டு வெளியான இந்திய தமிழ் காதல் நாடகத் திரைப்படம் ஆகும். இந்திரன் இயக்கிய இப்படத்தில் புதுமுகம் ஷான் விஜய், சுமேஷ், தேஜாஸ்ரீ ஆகியோர் முக்கிய வேடங்களில் நடித்துள்ளனர். அஜய் ரத்னம், டெல்லி கணேஷ், எஸ். செல்வம், எம். எஸ். பாஸ்கர், மாறன், மஞ்சரி, கௌசல்யா செந்தாமரை, பாரதி ஆகியோர் துணை வேடங்களில் நடித்துள்ளனர். பி.ஜி. சதாசிவன் மற்றும் வி. உதயகுமார் ஆகியோர் தயாரித்த இப்படத்துக்கு ஜான் பீட்டர் இசை அமைத்துள்ளார். இந்த படம் 2004 நவம்பர் இறுதியில் வெளியிட திட்டமிடப்பட்டது. ஆனால்  27 மே 2005 அன்று வெளியிடப்பட்டது.

## நடிகர்கள்

*ஷான் விஜய் சந்துருவாக
*சுமேஷ் ஆனந்தாக
*தேஜாஸ்ரீ பிரியாவாக
*அஜய் ரத்னம் காவல் ஆய்வாளராக
*டெல்லி கணேஷ் பிரியாவின் தாத்தாவாக
*எஸ். செல்வம் சந்துருவின் தந்தையாக
*எம். எசு. பாசுகர் காவல்காரனாக
*மாறன் சந்துருவின் நண்பன் சக்திவேலாக
*மஞ்சரி சந்தியாவாக
*கௌசல்யா செந்தாமரை பிரியாவின் பாட்டியாக
*பாரதி சந்துருவின் தாய் சுகுனாவாக
*சங்கீதா பாலன
*சின்ராசு
*தெனாலி
*கிளி இராமச்சந்திரன்
*சுரிச்சன்
*பதமனி
*ரிதா சூரானாவாக 
*ராஜிகா குஷ்பூவாக
*ரூபன் ஜார்ஜ்

## தயாரிப்பு
சோலை குயில் (1989), *மலைச் சாரல்* (1991), *[[காதலே நிம்மதி]]* (1998) போன்ற படங்களை இயக்கியவர் இந்திரன். இவர் *பி.ஜி. சதாசிவன்,* வி. உதயகுமார் ஆகியோரின் தயாரிப்பில் இமாலயன் இண்டர்னேசனல் என்ற பதாகையின் கீழ் தயாரிக்கப்பட்ட *என் கண்ணில் ஏன் விழுந்தாய்* படத்தின் வழியாக மீண்டும் திரைப்படங்களை இயக்கத் துவங்கினார். புது முகங்களான ஷான் விஜய், சுமேஷ் ஆகியோருடன் இப்படத்தில் நாயகியாக தேஜாஸ்ரீ நடித்தார். "டேஞ்சரஸ்" மற்றும் "நீயே நிஜம்" ஆகிய பாடல்கள் கொழும்பில் படமாக்கப்பட்டன. பிற படப்பிடிப்புகளானது உதகமண்டலம், கோத்தகிரியில் நடந்தன. படத்திற்கான இசையை அறிமுக இசையமைப்பாளர் ஜான் பீட்டர் இசையமைக்க, நிர்மல் ராஜா ஓளிப்பதிவு செய்தார். பின்னர் படத்தின் பெயரானது *என் கண்ணில் ஏன் விழுந்தாய்* என்பதிற்கு பதில் *நீயே நிஜம்* என்று மாற்றப்பட்டது.

## இசை
திரைப்பட பின்னணி இசை, பாடல் இசை ஆகியவற்றை இசையமைப்பாளர் ஜான் பீட்டர் அமைத்தார். இந்த இசைப்பதிவில் முத்து விஜயன், காதல்மதி, சண்முகசீலன், ஜோதிபாசு ஆகியோரால் எழுதப்பட்ட ஆறு பாடல்கள் உள்ளன.

## குறிப்புகள்

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:2005 தமிழ்த் திரைப்படங்கள்
பகுப்பு:இலங்கையில் படமாக்கப்பட்ட திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
மாய் பாகி

**மாய் பாகி** (Mai Bhagi)  (1920 - 7 சூலை 1986) ஒரு பாக்கித்தானின் நாட்டுப்புற இசைக்கலைஞராவார். **பாக் பாரி** (அதிர்ஷ்டசாலி) என்ற பெயரில் சிந்துவின் தார்பார்க்கர் மாவட்டத்திலுள்ளா மித்தியில் பிறந்தார். இவர், தார்ப் பாலைவனத்தில் ஒரு கிராமத்தில் வளர்ந்தார். இவரின் தந்தை வான்குயுன் பக்கிர் என்பவரும், கதீஜா மகன்ஹார் என்பவரும் அந்த காலத்தில் தங்கள் பிராந்தியத்தின் பாடகர்களாக அறியப்பட்டனர்.

இவர் தனது 16 வயதிலேயே நாட்டுப்புற பாடகர் ஹோதி பக்கீரை மணந்தார். பாக்கித்தானின் நாட்டுப்புற பாடகி அபிதா பர்வீனின் கணவரான இசைத் தயாரிப்பாளர் ஷேக் குலாம் உசேன், பாக்கித்தான் வானொலியில் இவருக்கு வாய்ப்பளித்தார். மேலும் இவரது பதிவுகள் வானொலியிலும் ஒலிபரப்பப்பட்டன. இவரது நாட்டுப்புற பாடலான 'கரி வேம் கே நீச்சி' (ஒரு வேப்பமரத்தின் அடியில்) பாக்கித்தான் மக்களிடையே ஒரு பெரிய வெற்றியானது. மேலும், இவரது  தகுதியையும் தக்கவைத்தது. பாக்கித்தான் அரசாங்கம் இவருக்கு வெளிநாட்டு சுற்றுப்பயணம் செய்வதற்கு நிதி உதவியை வழங்கியது. மேலும் 1986ஆம் ஆண்டில் இவர் இறக்கும் வரை தனது இசை வாழ்க்கையைத் தொடர்ந்தார்.

## மேற்கோள்கள்

பகுப்பு:1986 இறப்புகள்
பகுப்பு:1920 பிறப்புகள்
பீத்சா விருந்து

thumb| பீத்சா விருந்தில் பீத்சாக்கள்
**பீத்சா விருந்து** என்பது ஒரு சமூக கூடலின் போது முதன்மை விருந்தாக பீத்சா மட்டும் வழங்கப்படுவது ஆகும்.   

பொதுவாக ஒரு பீத்சா 10 முதல் 14 அங்குல அகலமுள்ளதாகவும் இருவருக்கு போதுமானதாக இருக்கும். பீத்தாக்களின் மேற்புறம் பலவிதமான பொருட்களைக் கொண்டிருக்கும். பொதுவாகத் தயாரிக்கப்பட்ட பீத்சாவில், விருந்துக்கு வருவோர் தங்களது விருப்பப்படி மேற்புறங்களை தயாரிக்கத் தேவையான பொருட்கள் இருக்கும். இதனைப் பயன்படுத்தி தமது விருப்பத் தேர்வினை தயார் செய்கின்றனர்.

விருப்பத்தேர்வான பீத்சா விருந்தில் இல்லாதபோது, விருந்தினர்களின் விருந்தினர்களின் குறிப்பிட்ட விருப்பத்தேர்வுகள் தெரியவில்லை என்றால், இறைச்சிகள் அல்லது கிடைக்கக்கூடிய குறைந்தபட்சம் சீஸ்-மட்டும் அல்லது காய்கறி மட்டும் சேர்த்து பீத்சா மேற்புறங்கள் உருவாக்கப்படுகின்றன. 

## மேற்கோள்கள்

பகுப்பு:உணவு முறைகள்
நீல பக்க இலை தவளை

**நீல பக்க இலை தவளை** (*Blue-sided leaf frog*)(*அகலிச்னிசு அன்னே* ) அல்லது **ஆரஞ்சு-கண் இலை தவளை** என்றும் அழைக்கப்படும், மரத் தவளையானது பைலோமெடுசிடே குடும்பத்தினைச் சார்ந்த கோசுடாரிகா மற்றும் பனாமாவின் வெப்பமண்டல மழைக்காடுகளில் மட்டுமே காணப்படுகின்றன.

## படத் தொகுப்பு

Golden-eyed tree frog (Agalychnis annae) 1.jpg|
Golden-eyed tree frog (Agalychnis annae) 2.jpg|
Golden-eyed tree frog (Agalychnis annae) 3.jpg|


## மேற்கோள்கள்

## வெளி இணைப்புகள்
 
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
சி. வி. இராமன் நகரா சட்டமன்றத் தொகுதி

**சி. வி. இராமன் நகரா சட்டமன்றத் தொகுதி** (*C. V. Raman Nagar Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது பெங்களூரு நகர மாவட்டத்தில் உள்ளது. இத்தொகுதியானது, பட்டியல் சாதியினருக்காக ஒதுக்கப்பட்ட ஒரு தனித்தொகுதி ஆகும். பெங்களூரு மத்திய மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 161 ஆகும்.

## சட்டமன்ற உறுப்பினர்கள்

## மேலும் காண்க
* பெங்களூர் நகர மாவட்டம்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:பெங்களூர் நகர மாவட்டம்
அகலிச்னிசு பக்கெலியே

***அகலிச்னிசு பக்கெலியே*** (*Agalychnis buckleyi*) என்ற தவளையானது பைலோமெடுசிடே குடும்பத்தினைச் சார்ந்த சிற்றினமாகும். இது கொலம்பியா மற்றும் எக்குவடோரில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள்,  மொண்டேன் காடுகள் மற்றும் நன்னீர் சதுப்பு நிலங்களாகும். இது வாழ்விடம் இழப்பால் அச்சுறுத்தலுக்கு உள்ளாகியது.

## மேற்கோள்கள்

* 

பகுப்பு:கொலம்பிய இருவாழ்விகள்
நேதாஜி பவன்

[வலது|thumb|267x267px| நேதாஜி பவன், [கொல்கத்தா]]
**நேதாஜி பவன்** (Netaji Bhawan) என்பது கொல்கத்தாவில் உள்ள இந்திய தேசியவாதி "நேதாஜி" சுபாஸ் சந்திரபோஸின் வாழ்க்கைக்கான நினைவு மற்றும் ஆராய்ச்சி மையமாக பராமரிக்கப்படும் ஒரு கட்டிடமாகும். 
thumb| பவனின் நுழைவு
thumb| நேதாஜி சுபாஷ் போஸின் தந்தை ஜே.என் போஸ் (ஜனகிநாத் போஸ்) பெயரில் பளிங்கு தகடு
1909 ஆம் ஆண்டில் போஸின் தந்தையால் கட்டப்பட்ட இந்த வீடு,  நேதாஜி ஆராய்ச்சி பணியகத்திற்கு சொந்தமானதாகும். இந்த கட்டிடம் மேற்படி நிறுவனத்தால்  நிர்வகிக்கப்படுகிறது, மேலும் இது ஒரு அருங்காட்சியகம், காப்பகங்கள் மற்றும் நூலகத்தை உள்ளடக்கியது. இந்த பணியகத்தை சுகதா போஸ் மற்றும் அவரது தாயார் கிருஷ்ணா போஸ் ஆகியோர் நடத்துகின்றனர்.  கொல்கத்தாவில் உள்ள லாலா லஜ்பத் ராய் சரணியில் இந்த கட்டிடம் உள்ளது.

போஸ் 1941 ஆம் ஆண்டில் நேதாஜி பவனில் வீட்டுக் காவலில் இருந்து தப்பித்து பேர்லினுக்கு தப்பி ஓடினார். அதன்பிறகு, நீர்மூழ்கிக் கப்பல் (ஜெர்மன் யு-படகு U-180 மற்றும் சப்பானிய நீர்மூழ்கிக் கப்பல் ஐ.29) மூலம் ஜப்பான் - தென்கிழக்கு ஆசியாவிற்கு பயணம் செய்தார். இந்திய தேசிய இராணுவத்தை ஒழுங்கமைத்து, பிரித்தானிய இந்திய இராச்சியத்தின்  மீது இம்பீரியல் ஜப்பானிய இராணுவத்துடன் இணைந்து போராடினார்.
thumb| நேதாஜி பவன்
போஸின் கால்தடங்களின் நினைவுச்சின்னங்கள் அருங்காட்சியகத்தில் காட்சிக்கு வைக்கப்பட்டுள்ளன.
thumb| நேதாஜி பவன்
இரண்டாம் உலகப் போருக்குப் பிறகு, மோகன்தாஸ் கே. காந்தி மற்றும் ஜவஹர்லால் நேரு ஆகியோர் நேதாஜி பவனுக்கு விஜயம் செய்தனர்.
thumb| 1945 இல் நேதாஜி பவனில் மகாத்மா காந்தி.
சமீபத்தில், 2007 ஆம் ஆண்டில், ஜப்பான் பிரதமர் ஷின்சே அபே நேதாஜி பவனுக்கு விஜயம் செய்தார்.
thumb| நேதாஜி பவன்
thumb| நேதாஜி பவன்
thumb| நேதாஜி பவன்

## வெளி இணைப்புகள்

* நேதாஜி ஆராய்ச்சி பணியகம் 

## மேற்கோள்கள்

பகுப்பு:மேற்கு வங்க அருங்காட்சியகங்கள்
காரகோரம் நெடுஞ்சாலை

**காரகோரம் நெடுஞ்சாலை** (**Karakoram Highway** (; துவக்கத்தில் இதனை **KKH** என்றும், பின்னர **N-35** அல்லது **தேசிய நெடுஞ்சாலை 35** என்றும் **சீன-பாகிஸ்தான் நட்புறவு நெடுஞ்சாலை** என்றும் அழைக்கப்பட்டது). பட்டுப் பாதையில் அமைந்த காரகோரம் நெடுஞ்சாலை  1,300 கிலோ மீட்டர் நீளம் கொண்டது. இது பாகிஸ்தான் நாட்டின் பஞ்சாப் மாநிலத்தின் ஹசன் அப்தால் எனுமிடத்திலிருந்து துவங்கி, லாகூர்,  இராவல்பிண்டி, இஸ்லாமாபாத் வழியாக கைபர் பக்துன்வா மாகாணத்தின் பெசாவர் நகரத்தின் வழியாக, காஷ்மீரத்தின் வடக்கில் உள்ள ஜில்ஜித்-பல்டிஸ்தான் பகுதியிலிருந்து, சீனாவின் தூரமேற்கில் உள்ள சிஞ்சியாங்  மாநிலத்தின் கஷ்கர் நகரத்தை இணைக்கிறது.   

இது 4714 மீட்டர் உயரமுள்ள காரகோரம் மலைத்தொடரின் குஞ்செராப் கணவாய் வழியாகச் செல்லும் உலகின்  உயரமான சாலை ஆகும்.ஆசிய நெடுஞ்சாலை 4இன் ஒரு பகுதியாக காரகோரம் நெடுஞ்சாலை உள்ளது.

## வரலாறு
 
  
அனைத்து தட்ப வெப்ப நிலைகளை தாங்கும் வகையில், காரகோரம் நெடுஞ்சாலைப் பணி 1959-இல் துவங்கி, 1979-இல் முடிவுற்றது. ஆனால் பொதுப் போக்குவரத்திற்கு 1986ஆம் ஆண்டு முதல் திறக்கப்பட்டது.  பாகிஸ்தான் பகுதியில் செல்லும் இந்நெடுஞ்சாலையை பாகிஸ்தான் நாட்டின் இராணுவ எல்லைச்சாலை அமைப்பினர் நிறுவினர்.சீனப் பகுதியில் இந்நெடுஞ்சாலையை சீன இராணுவத்தினர் நிறுவினர்.

## நெடுஞ்சாலைப் பயணம்
பாகிஸ்தானின் இராவல்பிண்டி மற்றும் லாகூர் நகரங்களிலிருந்து கைபர் பக்துன்வா மாகாணம் மற்றும் பாகிஸ்தான் ஆக்கிரமிப்பில் உள்ள கில்கித்-பல்டிஸதான் பிரதேசத்தின் நகரங்களுக்கு பேருந்துச் சேவைகள் நடைபெறுகிறது.

### கஷ்கர் முதல் கில்கித் வரை பேருந்துச் சேவை
1 சூன் 2006 முதல் ஆக்கிரமிப்பு காஷ்மீரின் கில்கித் முதல் சீனாவின் சிஞ்சியாங் மாநிலத் தலைநகரம் கஷ்கர் வரை, பொது மக்கள் பயணத்திற்கு பேருந்துச் சேவை நடத்தப்படுகிறது.
## மேற்கோள்கள்

## வெளி இணைப்புகள்

* Video of Karakoram Highway.
* **Urdu:** [[Safar Hai Shart] A documentary on Karakoram Highway 8th wonder of the world]
* History of KKH by Brigadier (Retired) Mumtaz Khalid (Pakistan Army Corps of Engineers)
* Blankonthemap The Northern Kashmir WebSite
* http://eprints.soas.ac.uk/3217/1/TJNoAr.pdf Burzine Waghmar's notes on the KKH and review of Tahir Jahangir, A Travel Companion to the Northern Areas of Pakistan, OUP, 2004
* Northern Areas Development Gateway
* Pakistan's Northern Areas
* Karakoram Highway Map
* A good brief description of the highway
* Photographic Account of Journey through KKH
* Karakoram Highway Road Trip Cross Country Adventure In Gilgit Baltistan

பாகிஸ்தான் நெடுஞ்சாலைகள்
சீன நெடுஞ்சாலைகள்

பகுப்பு: ஆசிய நெடுஞ்சாலைகள் வலையமைப்பு
பகுப்பு:பாக்கித்தான்
பகுப்பு:கைபர் பக்துன்வா மாகாணம்
பகுப்பு:சீனா
பகுப்பு:வடக்கு நிலங்கள்
உடுப்பி மின்னுற்பத்தி நிலையம்

**உடுப்பி மின்னுற்பத்தி நிலையம்** (*Udupi Power Plant*) இந்தியாவின் கர்நாடகாவில் நிலக்கரி அடிப்படையிலான அனல்மின் நிலையமாகும். 2008ஆம் ஆண்டு இந்த மின் நிலையம் நிறுவப்பட்டது. இது உடுப்பி மாவட்டத்தில் மங்களூருக்கு வடக்கே, பெல்மண்ணுக்கு மேற்கே, பாடுபித்ரிக்கு வடகிழக்கில் எல்லூர் கிராமத்தில் சாம்பவி ஆற்றிற்கு, அருகில் 7 அல்லது 8 கிலோ மீட்டர் தொலைவில் அமைந்துள்ளது. இந்த மின்நிலையத்திற்குத் தேவையான இறக்குமதி செய்யப்பட்ட நிலக்கரி இரயில் தடம் வழியாகக் கொண்டு செல்லப்படும்.

குத்ரேமுக் தேசிய பூங்காவிற்குள் கட்டப்பட்டதால் இந்த மின் நிலையம் சர்ச்சையையும் எதிர்ப்புகளையும் ஏற்படுத்தியது.

## நிறுவப்பட்ட திறன்

இது 1200 மெகாவாட் (2x600) திறன் கொண்டது.  இந்த ஆலை செப்டம்பர் 2012 இல் முழுமையாகச் செயல்படத் தொடங்கியது. 

லான்கோ இன்ப்ராடெக்கின் துணை நிறுவனமான உடுப்பி பவர் நிறுவன லிமிடெட் இந்த ஆலையை இயக்குகிறது. முன்னதாக இந்த ஆலை நாகார்ஜுனா பவர் நிறுவன லிமிடெட் நிறுவனத்திற்குச் சொந்தமாக இருந்தது. 

ஆகஸ்ட் 2014இல், லான்கோ இன்ஃப்ராடெக் இந்த மின் நிலையத்தை அதானி பவர் நிறுவனத்திற்கு 6,000 கோடி ரூபாய்க்கு விற்க ஒப்புக் கொண்டுள்ளது. இந்த ஒப்பந்தம் இறுதியாக ஏப்ரல், 2015இல் முடிந்தது.  

அதானி சக்தி 2x800 மெகாவாட்டிற்கான அதே தளத்தில் கட்டம் 2ஐ முன்மொழிந்தது. இத்திட்டத்திற்குச் சுற்றுச்சூழல் அமைச்சகத்தின் அனுமதியினையும் பெற்றது 

## மேற்கோள்கள்

## வெளி இணைப்புகள்

* http://www.cea.nic.in/reports/articles/thermal/land_requirement.pdf 
பகுப்பு:Coordinates on Wikidata
பகுப்பு:அனல் மின் நிலையங்கள்
நீர் தோசை

**நீர் தோசை** (*Neer dosa*) அல்லது  **தண்ணீர் தோசை** (துளு) அரிசி மாவிலிருந்து தயார் செய்யப்படும் சுவையான உணவாகும். இது துளு நாடு மற்றும் உடுப்பியின் பகுதிகளிலும் பரிமாறப்படும் மங்களூர் உணவு வகைகளுள் ஒன்றாகும்.

## கண்ணோட்டம்
*நீர்* என்பது துலு மொழியில் தண்ணீருக்கான சொல்.

மற்ற தோசைகளைப் போலல்லாமல் நீர் தோசை இதன் எளிய தயாரிப்பு முறை மற்றும் நொதித்தல் இல்லாமையால் பெயர் பெற்றது. வழக்கமாக நீர் தோசை தேங்காய் சட்னி, சாம்பார், சாகு மற்றும் கோழி, மட்டன், மீன் மற்றும் முட்டை கறி போன்ற அசைவ உணவுகளுடன் வழங்கப்படுகிறது.

## தேவையான பொருட்கள்
நீர் தோசையில் பல வேறுபாடுகள் இருந்தாலும், இவை அனைத்திற்கும் பொதுவான இரண்டு அடிப்படை பொருட்கள் ஊறவைத்த அரிசி (அல்லது அரிசி மாவு) மற்றும் உப்பு ஆகும்.

## தயாரிப்பு
நீர் தோசை தயாரிக்க அரிசி மாவு நொதிக்கத் தேவையில்லை. அரிசியைக் குறைந்தது 2 மணி நேரம் ஊற வைக்க வேண்டும். விரைவாகக் கழுவி வடிகட்டிய பிறகு, அரிசியுடன் தண்ணீர் சேர்த்து அரைக்க வேண்டும். மாவின் இளக்கத்திற்கு ஏற்ப கூடுதல் அளவு தண்ணீரைச் சேர்த்து, சுவைக்காக உப்பு சேர்க்கவேண்டும். இறுதியாக இந்த மாவினைத் சூடான தோசைக் கல்லில் வார்த்து தோசை தயாரிக்கலாம். 

## மேலும் காண்க

* இந்திய ரொட்டிகளின் பட்டியல்

## மேற்கோள்கள்

## வெளி இணைப்புகள்

*   
பகுப்பு:கர்நாடகப் பண்பாடு
பகுப்பு:கர்நாடக சமையல்
செஞ்சிட்டாளே என் காதல

**செஞ்சிட்டாளே என் காதல** (*Senjittale En Kadhala*)  என்பது 2017 ஆம் ஆண்டு வெளியான இந்திய தமிழ் காதல் நாடகத் திரைப்படமாகும். இப்படத்தை எழில்துரை எழுதி இயக்கியுள்ளார். மேலும் இபடத்தில் இவர் முதன்பைப் பாத்திரத்தை ஏற்று நடிக்க இவருக்கு ஜோடியாக மதுமிலா நடித்துள்ளார். மேலும் அபிநயா, மைம் கோபி உள்ளிட்டோர் துணை வேடங்களில் நடித்துள்ளனர். இப்படத்தின் தயாரிப்பானது 2016 ஆம் ஆண்டின் தொடக்கத்தில் தொடங்கி 7 ஏப்ரல் 2017 அன்று வெளியானது.

## நடிகர்கள்

* எழில்துரை வீராவாக
* மதுமிலா அனுஷ்காவாக 
*  அபிநயா சோனாவாக
* அர்ஜுனன்
* 'கயல்' வின்சென்ட்
* வனிதா அரிகரன்
* திவ்யா
* ரமா வீராவின் தாயாக
*  அஜய் ரத்னம் வீராவின் தந்தையாக
*  மைம் கோபி தாமோதரனாக
* மகாநதி சங்கர்

## தயாரிப்பு
ஏறக்குறைய ஐம்பது குறும்படங்களில் பணியாற்றிய பின்னர் தனது முதல் திரைப்படத்தை தயாரிக்க எழில்துரை முடிவு செய்தார். 2016 ஆம் ஆண்டின் நடுப்பகுதியில் தயாரிப்பு பணி தொடங்கியது, இந்த படம் குறித்து துவக்கத்தில் ஊடகங்களில் தவறான செய்தி வெளியானது. அதாவது இது சென்னையில் ஒரு இளம் தொழில்முறை கொலையாளியால் செய்யபட்ட கொலையை  அடிப்படையாகக் கொண்டது என்பதாகும். இந்தக் கூற்றுக்களை மறுத்த எழில் இது ஒரு காதல் நகைச்சுவைத் திரைப்படம் என்றார். இப்படத்தில் இவருடன் இணைந்து நடிகைகள் மதுமிலா அபிநயா ஆகியோர் பணியாற்றினர். படத்தின் அசல் தமிழ் பதிப்பு முடிந்தவுடன் *100% பிரேக் அப்* என இந்த படம் தெலுங்கில் மொழிமாற்றம் செய்யப்பட்டது. தயாரிப்பாளர்கள் ஆரம்பத்தில் படத்தை காதலர் தினத்தை ஒட்டி  வெளியிட இலக்கு வைத்தனர். ஆனால் அது ஒத்திவைக்கப்பட்டு ஏப்ரலில் வெளியிடப்பட்டது.

## இசை
இப்படத்திற்கான இசையை ராஜ் பாரத் அமைத்தார். அதே நேரத்தில் படத்தின் இசை வெளியீட்டு உரிமையை வி. எம். எஸ் மியூசிக் ரெக்கார்ட்ஸ் வாங்கியது. இந்த படத்தின் இசை 31 சனவரி 2017 அன்று வெளியிடப்பட்டது. இதில் ஏழு பாடல்கள் இடம்பெற்றன.

## வெளியீடு
இந்த படம் 7 ஏப்ரல் 2017 அன்று தமிழகம் முழுவதும் மணிரத்னத்தின் ''காற்று வெளியிடை படம் வெளியான சமயத்தில் வெளியானது.
## குறிப்புகள்

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:2017 தமிழ்த் திரைப்படங்கள்